open-index/open-wikipedia-markdown huggingface dataset:
Miroslav Pinc

**Miroslav Pinc** (* 5. júl 1949, Obořiště† 4. apríl 2000, Praha) bol významný český ilustrátor kníh z oblasti botaniky resp. dendrológie.

Počas svojho života publikoval svoje perokresby vo viac než dvoch stovkách kníh. V roku 1981 bola Ing. Pincovi udelená Výročná nakladateľská cena Státního zemědělského nakladatelství za ilustráciu knihy Karel Hieke – *Pokojové rostliny*.

## Dielo
Medzi jeho prvé práce patrí *Sadovnická dendrologie* od autorov Ing. Václava Hurycha a Ing. Ernesta Mikuláša. Z ďalších českých titulov možno menovať napr.:
*M. Wolf a kol.: *Květinářství*
*V. Hurych: *Sadovnictví – okrasné dřeviny pro zahrady a parky*
*B. Wágner: – *Sadovnická tvorba*
*Č. Böhm: *Okrasná zahrada*
*F. Mareček: *Zahradnický slovník*
*Zákrejs: *Pěstujeme orchideje*
*M. Součková: *Pnoucí dřeviny na zahradě i v bytě* a i.

## Referencie


## Zdroj
* 

Kategória:Českí ilustrátori
Živánska veža

thumb|Živánska veža
**Živánska veža** je zrúcanina stredovekej strážnej veže na západnom Slovensku v okrese Zlaté Moravce pri obci Jedľové Kostoľany.

Vznikla zrejme v druhej polovici 14. storočia a patrila panstvu hradu Hrušov. Strážila významnú obchodnú cestu údolím rieky Žitavy. Zanikla po roku 1708, kedy bol zničený hrad Hrušov. Pôvodne mala niekoľko poschodí, do dneška sa zachovalo torzo severozápadnej steny do výšky druhého poschodia.

## Zdroj
* 

Kategória:Hrady a zámky na Slovensku
Kategória:Stavby v okrese Zlaté Moravce
Kategória:Ruiny na Slovensku
Kategória:Jedľové Kostoľany
Zoznam svetových flautistov

Toto je **zoznam významných svetových flautistov** klasickej hudby. Zoznam nie je úplný.

Flautisti
Kyanippos (syn Adrasta)

**Kyanippos** (, ) je v gréckej mytológii syn argejského kráľa Adrasta a jeho manželky Amfithey.

Kyanippos syn Adrasta je postavou, s ktorou sa v mýtoch nestretáme. Podľa písomného záznamu starogréckeho historika Apollodora z Atén, bol Kyanippos synom argejského kráľa Adrasta a Amfithey a mal štyroch súrodencov, brata Aigialea a sestry Argeiu, Aigialu a Déipylu.

Iný Kyanippos bol synom jeho brata Aigialea a bol to posledný kráľ Argu z rodu thesálskych Amythaónovcov. 

## Referencie

## Literatúra
* 

Kategória:Postavy gréckej mytológie
Euryalos

**Euryalos** (starogr. *Εὐρύαλος* – *Eurylaos*, ) môže byť:
* v gréckej mytológii:
** syn Mékistea z Argu, účastník víťazného ťaženia epigonov proti Tébam, pozri Euryalos (syn Mékistea)
** jeden z Kyklopov, pozri Euryalos (Kyklop)
** syn Naubola, pozri Euryalos (syn Naubola)
** syn Odysea a Euippy, pozri Euryalos (syn Odysea)
** nápadník Hippodamie, pozri Euryalos (mytológia)
** jeden z ôsmich synov Melanta, pozri Euryalos (syn Melanta)
* planétka, pozri 4007 Euryalos
Y-Gerät

**Y-Gerät** (známy aj pod krycím menom **Wotan**) bol rádionavigačný systém používaný letectvom Tretej ríše počas druhej svetovej vojny na podporu nočného bombardovania Spojeného kráľovstva. Využíval princípy rádiových vĺn. Predchádzali mu systémy Knickebein a X-Gerät.

## Princíp fungovania
Pozemný rádiový vysielač vysielal lúč smerovaný na cieľové miesto. Analyzátor v lietadle dokázal určiť polohu lietadla voči tomuto lúču. Okrem toho vysielal pozemný vysielač špeciálne signály, ktoré prijímač v lietadle po zachytení odvysielal späť na inej frekvencii. Pozemná stanica porovnaním vyslaného a prijatého signálu dokázala zamerať vzdialenosť lietadla od vysielača. Keď sa lietadlo nachádzalo nad vypočítaným miestom (v osi lúča, v definovanej vzdialenosti od vysielača) dostalo rádiový signál pre zhodenie bômb.

## Operačné použitie
So systémom sa začalo experimentovať v lete 1940. Koncom roku 1940 bol systém namontovaný do lietadiel jednotky III/KG 26 so základňou v Poix pri Amiense. Vysielače boli umiestnené v Poix, Cherbourgu a Casseli. Briti vyvinuli na rušenie Y-Gerät rušiaci systém s kódovým menom Domino. Účinok Y-Gerät bol rušením úspešne znižovaný. Ako protiopatrenie sa Nemci snažili zmeniť frekvenciu na ktorej vysielal lúč Y-Gerät, tento krok však nemal dlhý efekt. Takisto sa pokúsili lokalizovať a bombardovať rušiace vysielače, tie sa však podarilo rýchlo obnoviť. 3. mája 1941 boli pri nálete na Liverpool a Birkenhead zostrelené tri lietadlá so systémom Y-Gerät. Prístroje boli vymontované a analyzované. Na základe získaných vedomosti Briti zostrojili nový rušiaci systém Benjamin.

## Zdroje
*

Kategória:Vojenské navigačné systémy
Kategória:Luftwaffe
Kategória:Elektronický boj
Majstrovstvá Európy v netballe 2012

**Majstrovstvá Európy v netballe 2012** boli 15. majstrovstvá Európy v netballe žien. Bolo to najvyššie európske podujatie FENA v netbale v roku 2012. Konalo za účasti 4 tímov od 25.27. mája 2012 v Sheffielde, v Anglicku. Víťazom sa stalo po 14-krát družstvo Anglicka.

## Účastníci

## Výsledky
### A kategória

## Konečné poradie tímov

## Externé odkazy
* ME 2012 na oficiálnej stránke Anglickej netbalovej federácie 
* Výsledky a bodovanie ME 2012  

Kategória:Netball v 2012
Kategória:Majstrovstvá Európy v netballe
Netball
Kategória:2012 v Spojenom kráľovstve
Sharia4Belgium

**Sharia4Belgium** (doslova Šaría pre Belgicko) bola belgická radikálna moslimská organizácia.

Sharia4Belgium odsudzuje demokraciu a požaduje zmenu Belgicka na islamský štát fungujúci podľa princípov šaríe. Jej hovorcom bol Fouad Belkacem alias Abu Imran, ktorý je známy kontroverznými vyhláseniami. V roku 2011 organizácia označila smrť političky Marie-Rose Morelovej za trest od Boha.

V reakcii na nepokoje v bruselskej štvrti Molenbeek z mája 2012 belgická ministerka vnútra Joëlle Milquetová prisľúbila zákonnú úpravu, ktorá má umožniť štátnym orgánom zakázať fungovanie radikálnych skupín a rovnako umožní blokovať internetové stránky, ktoré vyzývajú na násilie a nenávisť. Jednou z takýchto stránok je aj webový portál organizácie Sharia4Belgium.

Hovorca hnutia Fouad Belkacem má záznam v trestnom registri za vlámanie a bol odsúdený v rokoch 2002, 2004 a 2007. V roku 2012 bol opäť odsúdený v Antverpách na dva roky nepodmienečne za podnecovanie k nenávisti voči nemoslimom. Maroko požaduje jeho vydanie v súvislosti s obchodom s drogami.
Jej bývalý vodca Fouad Belkacem bol v roku 2015 v Belgicku odsúdený na 12 rokov väzenia.

## Referencie


## Zdroj

Kategória:Islamistické skupiny
Kategória:Politika v Belgicku
Saratovská ulica

**Saratovská ulica** je ulica:
* v Bratislave, pozri Saratovská ulica (Bratislava)
* v Leviciach, pozri Saratovská ulica (Levice)
* v Trenčíne, pozri Saratovská ulica (Trenčín)

Kategória:Rozlišovacie stránky – Ulice
Fritz Walter

**Fritz Walter** (* 31. október 1920, Kaiserslautern – † 17. jún 2002, Enkenbach-Alsenborn) bol nemecký futbalista, majster sveta z roku 1954. Za  odohral 61 zápasov, v ktorých strelil 31 gólov. Zúčastnil sa dvoch majstrovstiev sveta, 1954, kde získal titul majstra sveta a o štyri roky neskôr, 1958, kedy skončil nemecký tím na štvrtom mieste.

Zomrel 17. júna 2002, štyri dni pred štvrťfinálovým zápasom Nemecka proti USA na Majstrovstvách sveta 2002. Pred zápasom si aktéri stretnutia uctili jeho pamiatku.

## Úspechy
### Klubové

; 1. FC Kaiserslautern:
* Majster Nemecko: 1950 – 51, 1952 – 53

### Reprezentačné

; :
* Majster sveta: 1954

### Individuálne
* UEFA Zlatý hráč Nemecka: 2003

Kategória:Nemeckí futbalisti
Kategória:Majstri sveta vo futbale
Kategória:Osobnosti z Kaiserslauternu
Saratovská ulica (Bratislava)

**Saratovská ulica** je ulica v Bratislave, v mestskej časti Dúbravka. Tvorí hlavnú ulicu tejto mestskej časti, vedie po nej električková trať.

## Pôvod názvu
Pomenovaná je podľa ruského mesta Saratov. Pred rokom 1974 sa volala **Benkova ulica** podľa slovenského maliara Martina Benku, ulica bola premenovaná z dôvodu vzniku duplicity názvu po pripojení Dúbravky k Bratislave. Od roku 1975 (30. výročie Májového povstania) do polovice 80. rokov 20. storočia sa územie pozdĺž južnej Saratovskej ulice (medzi ulicami Drobného a Janka Alexyho) nazývalo *Námestie Májového povstania českého ľudu*; toto námestie bolo v polovici 80. rokov zrušené a jeho názov bol použitý na novovytvorené námestie na konci dnešnej Markovej ulice v Petržalke.

## Významné objekty
* Okresná prokuratúra Bratislava IV, Saratovská 1/A
* Okresný súd Bratislava IV, Saratovská 1/A
* Dom kultúry Dúbravka, Saratovská 2/A
* Obchodné centrum Saratov, Saratovská 13
* zdravotné stredisko, Saratovská 24
* policajná stanica, Saratovská 24/A

## Dopravné spojenie

## V populárnej kultúre
Dňa 11. januára 2024 v noci bol vozidlom Škoda Superb, ktoré viedol podpredseda NR SR Andrej Danko, zdemolovaný semafor na križovatke Saratovskej s Repašského ulicou. Danko z miesta nehody odišiel domov. Zdemolovaný semafor sa nasledujúce dni až do jeho rekonštrukcie stal pietnym miestom a tzv. „národnou kultúrnou pamiatkou“, ktorá bola spolu s osobou Andreja Danka terčom vtipov a internetových mémov.

## Referencie

## Externé odkazy
* Saratovská ulica na mape Bratislavy

## Iné projekty

Kategória:Ulice v Dúbravke (Bratislava)
Chotkův palác

thumb|Chotkov palác
**Chotkův palác** alebo **měšťanský dům U zlatého pelikána** je empírový palác v Prahe na Malej Strane. Je chránený ako kultúrna pamiatka a jeho adresa je Hellichova 1.

## Dejiny
Empírový palác vznikol po roku 1804 prestavbou dvoch barokových domov. V roku 1890 a 2002 bol poškodený povodňami.
V novembri 2000 tu bolo otvorené Informačné a kultúrne centrum Veľvyslanectva Japonska v Česku. Sídlia tu aj veľvyslanectvá Nórska a Fínska.

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Malá Strana
Hradčanské náměstí

thumb|Severná a južná strana námestia - vpravo Arcibiskupský, vľavo Salmovský a Schwarzenberský palác
thumb|Severná a východná strana námestia - vľavo Mariánsky morový stĺp, uprostred Arcibiskupský palác, vpravo pohľad na Pražský hrad
thumb|Južná strana námestia - vľavo krídlo Pražského hradu, uprostred vyhliadková terasa a socha T. G. Masaryka, vpravo Salmovský palác
thumb|Toskánsky palác na západnej strane námestia
**Hradčanské náměstí** je verejné priestranstvo v centre Hradčian v mestskej časti Praha 1 v bezprostrednej blízkosti Pražského hradu. Ide o hlavné námestie Hradčian, ktoré z východnej strany nadväzuje na I. hradné nádvorie a západnú vstupnú bránu a západné priečelie Pražského hradu. Na južnej strane vyúsťuje Kráľovská cesta ulicou *Ke hradu* (smerom od horného konca Nerudovej ulice). Tu sa nachádza vyhliadková terasa, resp. Hradná rampa s výhľadom na Prahu, neďaleko odtiaľto bola umiestnená aj socha prvého česko-slovenského prezidenta Tomáša Garrigue Masaryka pri príležitosti 150. výročia jeho narodenia.

## Prístupové cesty
* z východu 
** Pražský hrad - západná Matyášova brána (I. hradné nádvorie)
* z juhu
** Nové zámecké schody
** ulica Ke hradu (Kráľovská cesta z Nerudovej ulice a z Úvozu)
** Radnické schody (Loretánska ulica)
* zo západu
** Loretánska ulica
** Kanovnická ulica

## Pamiatky
### Východná strana
* Pražský hrad (prvé hradné nádvorie za Matyášovou bránou, ktorú zdobí súsošie Súboj Titánov)

### Južná strana
* Salmovský palác (Národní galerie)
* Schwarzenberský palác (Národní galerie)
* Kláštor Bosých karmelitiek
* Kostol sv. Benedikta

### Západná strana
* Toskánsky palác

### Severná strana
* Martinický palác
* Šternberský palác (Národní galerie)
* Arcibiskupský palác

## Pozri aj
* Pražská Loreta
* Loretánske námestie
* Hradčanská radnice
* Hrzánsky palác

## Iné projekty

* Virtuálná prehliadka

## Zdroj

Kategória:Praha 1
Kategória:Hradčany
Kategória:Námestia v Prahe
Fürstenberský palác

thumb|Fürstenberský palác
**Fürstenberský palác** je pôvodne renesančná stavba v Prahe na Malej Strane. Je chránený ako kultúrna pamiatka a jeho adresa je Valdštejnská 8.

## Dejiny
V roku 1580 pozemok, kde palác stojí, kúpil cisársky rada Václav Berka z Dubé a Lipé, ktorý  v roku 1583 prikúpil vinohrady na svahu hradného návršia. Zhruba do roku 1600 bol palác ďalej rozširovaný, v roku 1714 ho získali grófi z Vrbna. V polovici 18. storočia vykonával rozsiahle úpravy Kazimír Netolický z Eisenbergu, ktorý dal budove dnešnú podobu. V roku 1822 prešla zanedbaná nehnuteľnosť do rúk kniežaťa Karola Egona Fürstenberga. V roku 1920 palác získal československý štát, od roku 1922 tu sídli poľské veľvyslanectvo.

Úradné priestory nie sú verejne prístupné, ale od roku 2008 je sprístupnená terasová časť palácovej záhrady.

## Pozri aj
* Malý Fürstenberský palác

## Iné projekty

## Externé odkazy
* Palác na Hrady.cz

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Malá Strana
Chlorid arzenitý

**Chlorid arzenitý** (AsCl3) alebo **arzénové maslo** je anorganická zlúčenina. Je to toxická, olejovitá, bezfarebná kvapalina, ktorá však v nižšej čistote môže byť aj žltá. Je medziproduktom pri výrobe organických zlúčenín arzénu.

## Syntéza
Chlorid arzenitý sa pripravuje reakciou oxidu arzenitého s chlorovodíkom, s následnou destiláciou:
:As2O3 + 6 HCl → 2 AsCl3 + 3 H2O

Možno ho pripravovať aj chlórovaním arzénu pri 80 – 85 °C, ale k tejto metóde je potrebný elementárny arzén.
:2 As + 3 Cl2 → 2 AsCl3

Ďalšou možnosťou je príprava reakciou oxidu arzenitého s dichlórdisulfánom. Je na to potrebný jednoduchý prístroj a proces je účinný: 
:2 As2O3 + 6 S2Cl2 → 4 AsCl3 + 3 SO2 + 9 S

## Reakcia
Chlorid arzenitý s vodou hydrolyzuje na kyseliny arzenitú a chlorovodíkovú:
:AsCl3 + 3 H2O → As (OH)3 + 3 HCl

Hoci je chlorid arzenitý menej citlivý na vlhkosť ako chlorid fosforitý, na vlhkom vzduchu takisto dymí. 

Chlorid arzenitý pri pôsobení oxidu arzenitého podlieha redistribúcii za vzniku anorganického polyméru chloránu arzenitého. So zdrojmi chlóru tvorí chlorid arzenitý soli obsahujúce anión [AsCl4]-. Reakciou s bromidom alebo jodidom draselným vzniká bromid, resp. jodid arzenitý.

Chlorid arzenitý je užitočný v organickej chémii, napríklad trifenylarzán vzniká z chloridu arzenitého takto: 
:AsCl3 + 6 Na + 3 C6H5Cl → As (C6H5)3 + 6 NaCl

## Bezpečnosť
Zlúčeniny arzénu sú všeobecne veľmi toxické. Pre chlorid arzenitý to platí obzvlášť, pretože je prchavý a dobre rozpustný. Stredná smrteľná dávka (LD50) chloridu arzenitého je 48 mg/kg.

## Podobné látky
* Oxid arzenitý
* Chlorid antimonitý

## Referencie


## Literatúra
* 

## Zdroj

Arzenitý
Arzenitý
Kategória:Zlúčeniny arzénu
Majstrovstvá Európy v basketbale žien 2013

**Majstrovstvá Európy v basketbale žien 2013** boli v poradí 34. majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v piatich francúzskych mestách: Vannes, Trélazé, Lille, Mouilleron-le-Captif a Orchies od 15.30. júna 2013, za účasti 16 tímov. Francúzsko po rokoch 1976 a 2001 tretíkrat hostilo ženský basketbalový šampionát.

Organizácia turnaja bola Francúzsku pridelená 5. decembra 2010 v Mníchove po jednohlasnom rozhodnutí. Žrebovanie skupín prebehlo 21. septembra 2012. Tieto ME boli zároveň kvalifikáciou na Majstrovstvá sveta 2014, ktoré sa uskutočnia v Turecku. Kvalifikovalo sa na ne 5 najlepších družstiev.

## Kvalifikácia
náhľad|Účastníci ME 2013

## Arény

## Nasadenie do košov
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v kvalifikácii na tieto ME:

Pozn: Číslo v zátvorke udáva umiestneie v medzinárodnom rebríčku FIBA v roku 2012.

## Výsledky
### Základné skupiny
#### Skupina A
Vannes

#### Skupina B
Vannes

#### Skupina C
Trélazé

#### Skupina D
Trélazé

----

### Štvrťfinálové skupiny
#### Skupina E
Lille

#### Skupina F
Mouilleron-le-Captif

----

### Play-off
Orchies

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Štatistiky

;Individuálne štatistiky
;Strelci

;Doskoky

;Návštevnosť podľa družstiev

## Konečné poradie

## Referencie

## Externé odkazy
* Oficiálna stránka ME 2013 /
* ME 2013 na portáli eurobasket.com 
* ME 2013 na stránke todor66.com

Kategória:Basketbal v 2013
Kategória:Majstrovstvá Európy v basketbale žien
Basketbal
Kategória:2013 vo Francúzsku
Slovník

**Slovník** môže byť:
*druh okomentovaného zoznamu slov, pozri  slovník (výklad slov)
*trochu nepresne: encyklopédia (ak je zoradená abecedne podľa hesiel)
*slovná zásoba, lexika nejakého človeka alebo skupiny ľudí
* v informatike:
** zoznam slov uložený vo forme snímateľnej strojom (napríklad softvérom na kontrolu pravopisu)
** elektronická kontrola pravopisu
Grömlingovský palác

náhľad|Grömlingovský palác
**Grömlingovský palác** alebo **U kamenného stolu** či **U raka** je rokokový palác v Prahe na Malej Strane. Je chránený ako kultúrna pamiatka a jeho adresa je Malostranské námestie 28/5.

## Dejiny
Na mieste paláca stálo päť domov, ktoré boli po roku 1786 (po tom, čo ich kúpil advokát Karel z Grömlingu) zjednotené prestavbou podľa projektu Josefa Jägera. Dom zdobia plastiky mytologických postáv od I.F. Platzera. V rokoch 1858 – 1919 stál pred palácom pomník rakúskeho poľného maršala Radeckého z Radče, ktorý je dnes uložený v Lapidáriu Národního muzea. Tento pomník potom nahradil pomník francúzskeho historika a znalca českých dejín E. Denisa, ktorý na mieste stál až do roku 1940, kedy bol roztavený pre vojnové účely. 

V prízemí paláca bolo v roku 1740 otvorené pohostinské zariadenie, od roku 1874 tu fungovala kaviareň *Café Radetzky*. Pôvodne to bola dôstojnícka kaviareň, ale postupne sa stala miestom, ktoré navštevovali slávne osobnosti českej kultúry – Jan Neruda, Ema Destinnová, alebo Jan Zrzavý. Neskôr bola premenovaná na *Malostranskou kavárnu*. V roku 1939 kúpil palác podnikateľ Popper a po roku 1948 budovu s kaviarňou využívalo *Státní zdravotnické nakladatelství Avicenum*. Po roku 1989 bola kaviareň kvôli reštitučnému sporu otvorená len krátko v polovici 90. rokov. Dnes sa volá *Square Malostranská kavárna*.

## Externé odkazy
* Královská cesta (Grömlingovský palác) 
* Palác na Hrady.cz

## Zdroj

Kategória:Paláce v Prahe
Kategória:Rokokové stavby v Česku
Kategória:Kultúrne pamiatky v Prahe
Kategória:Malá Strana
Dimitrios Lundras

**Dimitrios Lundras** (; * 4. september 1885 – † 15. február 1970) bol grécky gymnasta a olympijský medailista.

Ako najmladší účastník histórie olympijských hier vo veku 10 rokov a 218 dní získal v Aténach 9. apríla 1896 s gréckym gymnastickým tímom bronzovú medailu v disciplíne bradlá. 

Slúžil v oboch svetových vojnách a dosiahol hodnosť admirála v gréckom námorníctve.

## Referencie


Kategória:Grécki gymnasti
Kategória:Grécki admiráli
Kategória:Grécki olympionici
Kategória:Bronzoví olympijskí medailisti v športovej gymnastike
Vrbnovský palác

**Vrbnovský palác**, alebo *Chotkovský dům*, je palác v Prahe na Hradčanoch v mestskej časti Praha 1. Je chránený ako kultúrna pamiatka a jeho adresa je Loretánská 19.

## Dejiny
Je to pôvodne renesančný dom s barokovými a neskoršími úpravami. V paláci a v susednom dome *U kanónu* (Loretánska 17/103) bol v roku 1837 zriadený výchovný ústav pre nevidiacich. Dnes je tu štátna Škola Jaroslava Ježka – praktická škola pre zrakovo postihnutých.

## Externé odkazy
* Královská cesta.cz (Vrbnovský palác) 

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Hradčany
Thunovský palác (Thunovská)

náhľad|Thunovský palác
**Thunovský palác**, alebo tiež *Leslieovský palác* je  palác v Prahe na Malej Strane. Je chránený ako kultúrna pamiatka a jeho adresa je Thunovská 14.

## Dejiny
Podľa tohoto paláca sa horná časť Zámeckých schodov nazývala Thunovská a od roku 1870 sa takto nazýva celá ulica. Na začiatku 20. rokov 20. storočia kúpilo palác od Josefa Osvalda III. Thuna z Hohenštejna-Salm-Reifferscheidt Spojené kráľovstvo. Dodnes tu sídli britská ambasáda v Prahe.

## Iné projekty

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Malá Strana
Kategória:Thun-Hohensteinovci
Leonel Sánchez

**Leonel Sánchez** celým menom **Leonel Guillermo Sánchez Lineros** (* 25. apríl 1936, Santiago, Čile – † 2. apríl 2022) bol čilský futbalista, ktorý hrával na poste ľavého útočníka. S Čile získal na Majstrovstvách sveta 1962 bronzovú medailu.

## Kariéra
### Reprezentačná
V rokoch 1955 až 1968 odohral za čilskú reprezentáciu 85 zápasov, v ktorých strelil 24 gólov.

Na majstrovstvách sveta v roku 1962 sa stal so štyrmi gólmi spolu s ďalšími piatimi hráčmi najlepším strelcom turnaja. Na týchto majstrovstvách tiež v zápase proti Taliansku udrel lakťom protihráča Maria Davida.

### Klubová

## Zdroj

Kategória:Čilskí futbalisti
Kategória:Futbaloví útočníci
Kategória:Hráči Majstrovstiev sveta vo futbale 1962
Kategória:Hráči Majstrovstiev sveta vo futbale 1966
Kategória:Osobnosti zo Santiaga (Čile)
Science Museum of Minnesota

**Science Museum of Minnesota** je americký múzejný komplex zameraný na technológiu, prírodovedu, fyziku a  matematiku. Bol založený v roku 1907 v meste Saint Paul. Podľa vlastných údajov je vedecké múzeum Minnesoty najnavštevovanejšie na hornom Stredozápade USA. Zamestnáva viac ako 500 zamestnancov a 1 600 dobrovoľníkov. Navštívi ho okolo 1 milióna návštevníkov ročne.

Múzeum sídlilo pôvodne v iných lokalitách, jeho súčasnú budovu postavil štát Minnesota v roku 1999. Pri sťahovaní v roku 1999 bolo premiestnených viac ako 1,75 milióna druhov výstavných exemplárov. 

Múzeum má rozsiahly vzdelávací program - programy pre školy, špecialistov, ako aj pre bežných návštevníkov.

## Expozície
Stále expozície múzea zahŕňajú:

* Galéria dinosaurov a fosílií: Triceratops, Diplodocus, Allosaurus, Stegosaurus a Camptosaurus.
* Galéria ľudského tela
* Galéria rieky Mississippi

## Technické zaujímavosti
* Kino s projekciou 3D filmov
* Omnitheatre s otáčajúcou sa kopulou, technológia IMAX/Omnitheatre
* Múzeum natočilo viacero filmov technológiou Omnitheatre

## Referencie


## Iné projekty

## Externé odkazy
*Oficiálna stránka múzea
*História múzea a jeho zbierok

Kategória:Saint Paul (Minnesota)
Kategória:Múzeá v USA
Sweerts-Sporckův palác

thumb|Sweerts-Sporckův palác
**Sweerts-Sporckův palác** je komplex skladajúci sa z dvoch budov v pražskom Novom Městě, v Hybernskej ulici, chránený ako kultúrna pamiatka. 

## Dejiny
Budova Hybernská č. p. 3 je barokový dvojposchodový palác z rokov 1694 – 1699 od Jeana Baptista Matheya, po roku 1783 bola uskutočnená jeho prestavba v štýle klasicizmu (architekt Antonín Haffenecker). Sochársku výzdobu vrátane dvoch portálov s antickými božstvami vytvoril Ignác František Platzer.

Na budovu Lidového domu prilieha klasicistická budova paláca (Hybernská č. p. 5). Jednoposchodovú stavbu v roku 1790 pristaval architekt Ignác Jan Nepomuk Allipardi. Dekorácie v štuku a kamennú plastiku vytvoril opäť Platzer. Moderná prístavba v zadnej fronte z rokov 1923 – 1925 bola určená pre Anglo-československú banku a bola realizovaná podľa návrhu Josefa Gočára v ustupujúcom českom art deco a konštruktivizme.

Do roku 2011 palác vlastnili České dráhy, ktoré ho po niekoľkých pokusoch v dražbe predali len za 190 miliónov Kč. Budovu vlastní Karlova univerzita a slúži Filozofickej fakulte.. V roku 2012 sa má uskutočniť rekonštrukcia..

## Referencie


## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Praha 1
Schönbornský palác

thumb|Schönbornský palác
**Schönbornský palác**, alebo aj *Colloredovský palác*, je palác v Prahe na Malej Strane. Je chránený ako kultúrna pamiatka a jeho adresa je Tržiště 15.

## Dejiny
Palác vznikol spojením piatich renesančných domov. V rokoch 1715 až 1718 ho Bartolomeo Scotti prestaval vo vrcholne barokovom slohu. Projekt prestavby sa pripisuje aj Giovannimu Battistovi Alliprandimu. Od roku 1794 objekt patril Schönbornovcom. V súčasnosti tu sídli ambasáda USA.

Gróf Colloredo Waldsee tu v roku 1660 zriadil terasovitú záhradu na petřínskom svahu, ktorá vznikla na mieste bývalého vinohradu. Na svojom južnom konci záhrada vrcholí letohrádkom s otvorenými arkádami a pavilónovým nadstavcom. 

## Iné projekty

## Zdroj

Kategória:Paláce v Prahe
Kategória:Barokové stavby v Prahe
Kategória:Kultúrne pamiatky v Prahe
Kategória:Malá Strana
Demyelinizačné choroby centrálneho nervového systému (MKCH-10)

**G35 - G37: DEMYELINIZAČNÉ CHOROBY CENTRÁLNEHO NERVOVÉHO SYSTÉMU** patria do VI. kapitoly MKCH-10 - Choroby nervového systému.

**G35 - ROZTRÚSENÁ SKLERÓZA - SCLEROSIS MULTIPLEX**
:Roztrúsená skleróza
:: NS
:: mozgového kmeňa
:: miechy
:: diseminovaná
:: generalizovaná

**G36 - INÁ AKÚTNA ROZTRÚSENÁ DEMYELINIZÁCIA**

:Nezahŕňa: 
::poinfekčnú encefalitídu a encefalomyelitídu NS (G04.8)

:G36.0 - Neuromyelitis optica [Devicova]
::Demyelinizácia pri zápale zrakového nervu
::Nezahŕňa:
::: zápal zrakového nervu NS (H46)
:G36.1 - Akútna a subakútna hemoragická leukoencefalitída [Hurstova]
:G36.8 - Iná špecifikovaná akútna roztrúsená demyelinizácia
:G36.9 - Nešpecifikovaná akútna roztrúsená demyelinizácia

**G37 - INÉ DEMYELINIZAČNÉ CHOROBY CENTRÁLNEHO NERVOVÉHO SYSTÉMU**

:G37.0 - Difúzna skleróza
::Periaxiálna encefalitída
::Schilderova choroba
::Nezahŕňa:
::: adrenoleukodystrofiu [Addisonovu-Schilderovu] (E71.3)
:G37.1 - Centrálna demyelinizácia corpus callosum
:G37.2 - Centrálna pontínna myelinolýza
:G37.3 - Akútna priečna myelitída pri demyelinizačnej chorobe centrálneho nervového
systému
::Akútna myelitis transversa NS
::Nezahŕňa: 
::: roztrúsenú sklerózu (G35)
::: neuromyelitis optica [Devicova] (G36.0)
:G37.4 - Subakútny nekrotizujúci zápal miechy
:G37.5 - Koncentrická skleróza [Balóova]
:G37.8 - Iné špecifikované demyelinizačné choroby centrálneho nervového systému
:G37.9 - Nešpecifikovaná demyelinizačná choroba centrálneho nervového systému

## Zdroje
* Národné centrum zdravotníckych informácií

Kategória:MKCH-10
Kategória:Neurológia
Príručka

**Príručka** alebo staršie **príručná kniha** môže byť:
*prehľadne napísaná (a spravidla z hľadiska formátu ľahko do ruky uchopiteľná) kniha zahŕňajúca poznatky jedného odboru, synonymum: rukoväť, pozri príručka (rukoväť)
*príručková publikácia

**Príručka** môže byť aj hovorovo príručná knižnica
Salmovský palác

**Salmovský palác** je klasicistický palác na Hradčanskom náměstí na Hradčanoch v mestskej časti Praha 1, chránený ako kultúrna pamiatka.

## Dejiny
Palác dal postaviť rokoch 1800 - 1811 pražský arcibiskup Vilém Florentin, knieža Salm-Salm podľa návrhu Františka Pávíčka na mieste, kde predtým stálo niekoľko menších šľachtických sídiel. Pôvodne to mal byť luxusný bytový dom.

Od roku 2002 spadá pod Národní galériu , ktorá tu pôsobí od roku 2004 . V budúcnosti tu má byť umiestnená expozícia stredovekého umenia. Palác je v súčasnosti v rekonštrukcii, ktorej predchádzal archeologický prieskum dokončený v roku 2006. Objekt má byť funkčne prepojený so susedným Schwarzenberským palácom, ktorý je tiež rekonštruovaný.

## Referencie


## Iné projekty

## Externé odkazy
* Dejiny paláca 
* Archiweb.cz

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Hradčany (Praha 1)
KeyBank Center

**KeyBank Center** je multifunkčná aréna v americkom meste Buffalo v štáte New York. Bola postavená primárne pre klub NHL Buffalo Sabres a otvorená v roku 1996, kedy nahradila teraz už zbúraný Memorial Auditorium.

## História
Práva na názov areny boli predané banke Marine Midland Bank, ktorá bola súčasťou bankovej skupiny HSBC a aréna bola premenovaná na Marine Midland Arena ešte pred prvým zápasom. V roku 1999 skupina HSBC v rámci medzinárodného omladzovacieho projektu zmenila názov na HSBC Arena. A v roku 2011 finančná skupina First Niagara Financial Group kúpila všetky pobočky banky HSBC v štáte New York a v lete tohto istého roku dosiahli sponzor, mesto, klub a štadión dohodu o novom názve, First Niagara Center. Dohoda je platná na obdobie 15 rokov. Novinárska lóža je pomenovaná po bývalom komentátorovi pre Buffalo Sabres, členovi Hokejovej siene slávy, Tedu Darlingovi.
 
### Ukazovateľ skóre
16. novembra 1996, len pár minút po odchode hráčov z tréningu a pár hodín pred začiatkom zápasu medzi Sabres a Boston Bruins, kocka nad ľadom spadla, keď bola diaľkovo premiestňovaná. Nikto nebol zranený, zápas s Bruins ale musel byť odložený. Nový ukazovateľ skóre bol pridaný neskôr v priebehu sezóny.
 
V sezóne 2007 – 08 bol nainštalovaný nový ukazovateľ skóre, od firmy Daktronics. Navyše boli rekonštruované a pridané dve nové rady reproduktorov. Nový ukazovateľ skóre je tvorený štyrmi obrazovkami vysielajúcimi vo vysokom rozlíšení obkľúčených dvoma LED šesťdesiattristupňovými kruhovými lištami. Na spodnom konci ukazovateľa je obrovské logo Sabres (bizón) a dve obrie prekrížené šable. Rukoväte šablí sú vybavené svietiacimi LED diódami. Pri každej výhre Sabres alebo po strelenom góle sa dymí z nozdier obrích bizónov.
 
## Prevádzka
Posledné dôležité úpravy boli prevedené v roku 2008. V blízkosti hlavného vchodu do arény boli nainštalované nové nástenné maľby s obrázkami z Winter Classic 2008, ktoré sa hralo na buffalskom futbalovom štadióne.
 
V aréne sa odohral tretí, štvrtý a šiesty zápas finále Stanley Cupu v roku 1999. Najviac sa spomína na šiesty zápas, kedy v treťom predĺžení rozhodol o víťazstve Dallas Stars kontroverzným gólom Brett Hull.
 
Štadión je tiež pravidelne miestom konania univerzitných športových udalostí a koncertov. Finále mužských basketbalových univerzitných líg NCAA a MAAC sa tu hralo už štyrikrát.

Aréna je priamo spojená so stanicou buffalského metra *Special Events*.

## Iné projekty

## Externé odkazy
* Oficiálna stránka

## Zdroj

Kategória:Hokejové štadióny v USA
Kategória:Buffalo Sabres
Kategória:Stavby v Buffale (New York)
Kategória:Architektúra z 1996
Kategória:Šport v Buffale (New York)
Harvestor

right|thumb|Harvestor Timberjack 1070D
right|thumb|Rezacia hlava harvestora
**Harvestor** je typ ťažkého lesného vozidla, ktorý sa špecializuje na výrub, odvetvovanie a skracovanie stromov. Lesný harvestor je najčastejšie používaný spolu s vyvážacím traktorom, ktorý tieto stromy vyváža na skládky dreva k cestám.

Harvestor je samohybný stroj vybavený rezacou hlavou, ktorej súčasťou sú nože alebo píla. Hlava je obvykle pripojená na kĺbové rameno ovládané hydraulicky. Najznámejšími výrobcami harvestorov sú Timberjack (vlastník John Deere), Valmet (vlastník Komatsu) a Ponsse.

## História
Lesné harvestory boli vyvinuté v Švédsku a Fínsku a dnes sú prevádzkované prakticky v každej komerčnej ťažbe stromov v týchto krajinách. Prvý plne mobilný drevársky "harvestor", PIKA model 75, bol vyvinutý v roku 1973 fínskym systémovým inžinierom Sakarim Pinomäkim a jeho firmou PIKA Forest Machines.

## Referencie

## Iné projekty

## Zdroj

Kategória:Lesníctvo
Kategória:Stavebné stroje
Chlorid bárnatý

**Chlorid bárnatý** (BaCl2) je iónová anorganická zlúčenina chlóru a bária. Je to jedna z najdôležitejších rozpustných solí bária. Podobne ako iné takéto soli je toxický. Sfarbuje plameň do žltozelena. Vykazuje hygroskopické vlastnosti. V prírode sa vyskytuje ako vzácny minerál vegrandisit, nájdený v inklúziách soľných tavenín na slovenskej lokalite Biely vrch pri Detve.

## Štruktúra a vlastnosti
Chlorid bárnatý tvorí kryštály fluoritového charakteru, tak charakteru chloridu olovnatého. V oboch prípadoch ide o prejav preferencie veľkého iónu Ba2+ pre koordinačné čísla väčšie ako šesť. Vo vodnom roztoku sa chlorid bárnatý chová ako obyčajná soľ, ide o elektrolyt 1:2, roztok má neutrálne pH.

Chlorid bárnatý reaguje so síranovým iónom za vzniku bielej zrazeniny síranu bárnatého.
:Ba2+(aq) + SO42-(aq) → BaSO4(s)

Podobne reaguje aj šťavelan (oxalát):
:Ba2+(aq) + C2O42-(aq) → BaC2O4(s)

## Príprava
Chlorid bárnatý je možno pripraviť z hydroxidu alebo uhličitanu bárnatého; uhličitan sa vyskytuje v prírode ako minerál witherit. Tieto zásadité soli reagujú s kyselinou chlorovodíkovou za vzniku hydratovaného chloridu bárnatého. 

Priemyselne sa vyrába dvojstupňovým procesom z barytu (síranu bárnatého):
:BaSO4 + 4 C → BaS + 4 CO

Prvý krok musí prebiehať za vysokej teploty.
:BaS + CaCl2 → BaCl2 + CaS

V druhom kroku je potrebné roztaviť reaktanty. Chlorid bárnatý sa z výslednej zmesi vyplaví vodou.

Z vodných roztokov kryštalizuje chlorid bárnatý do podoby bielych kryštálov dihydrátu: BaCl2•2 H2O.

## Použitie
Ako lacná, rozpustná soľ bária má chlorid bárnatý široké spektrum laboratórnych aplikácií. Bežne sa používa na testovanie na prítomnosť síranového iónu (princíp pozri vyššie). V priemysle sa využíva hlavne na čistenie soľanky a pri výrobe solí pre tepelné spracovanie, cementovanie ocelí, pri výrobe pigmentov a pre výrobu ďalších solí bária. Chlorid bárnatý je možné použiť i v zábavnej pyrotechnike pre tvorbu jasnej zelenej farby. Použiteľnosť je však limitovaná toxicitou chloridu bárnatého.

## Bezpečnosť
Chlorid bárnatý, rovnako ako ďalšie vo vode rozpustné soli bária, je veľmi toxický. Potenciálnymi protijedmi sú síran sodný a horečnatý, pretože môžu previesť chlorid na nerozpustný (a teda netoxický) síran bárnatý.

## Podobné látky
* Fluorid bárnatý
* Bromid bárnatý
* Jodid bárnatý
* Chlorid berýlnatý
* Chlorid horečnatý
* Chlorid vápenatý
* Chlorid stroncnatý
* Chlorid rádnatý
* Chlorid olovnatý

## Referencie

## Literatúra
* 
* Greenwood, Norman Neil; Earnshaw, Alan (1997). *Chemistry of the Elements, 2nd ed.*, Oxford : Butterworth-Heinemann. ISBN 0-7506-3365-4.
* *Handbook of Chemistry and Physics*, 71st edition, CRC Press, Ann Arbor, Michigan, 1990.
* *The Merck Index*, 7th edition, Merck & Co., Rahway, New Jersey, 1960.

## Iný projekt

## Externé odkazy
* International Chemical Safety Card 0614. (anhydrous)
* International Chemical Safety Card 0615. (dihydrate)
* NIOSH Pocket Guide to Chemical Hazards.
* European Chemicals Bureau.
* Barium chloride's use in industry .

## Zdroj

Bárnatý
Bárnatý
Kategória:Zlúčeniny bária
Kategória:Pyrotechnické farbivá
Oinóné

[náhľad|''Paris a Oinóné'', autor:[Adriaen van der Werff (1659–1722)]]
**Oinóné** alebo **Oinóna** (starogr. *Οἰνώνη* – *Oinóné*, ) je v gréckej mytológii nymfa z Tróady, dcéra riečneho boha Kebréna.

Do Oinóny sa zamiloval mladý pastier Paris, ako dieťa odvrhnutý syn trójskeho kráľa Priama.  Tento osud Parida stihol potom, čo veštba veštca Aisaka predpovedala, že sa stane príčinou zániku Tróje.  Aisakos dokonca navrhol, aby bol Paris  po narodení usmrtený, ale to sa nestalo a veštba sa tak po rokoch naplnila.

Keď Paris jedného dňa pásol stádo a čakal na svoju lásku Oinónu, objavil sa pred ním boh Hermes s bohyňami Hérou, Aténou a Afroditou a podal mu jablko a povedal, že má z rozhodnutia boha Dia dať jablko tej z bohýň, ktorá je najkrajšia. Všetky tri sa mu videli rovnako krásne a bohyne, aby mu pomohli rozhodnúť sa, ponúkli mu moc, vojnovú slávu a lásku najkrajšej zo žien. Paris si vybral ponuku Afrodity, lásku krásnej ženy.

Paris sa potom zúčastnil pastierskych súťaží a veštkyňa Kassandra v ňom spoznala kráľovho vyhnaného syna a Paris len čo sa dozvedel, že je synom trójskeho kráľa Priama, Oinónu opustil a odišiel do Tróje, kde ho rodičia s radosťou prijali.
 
Paris v Tróji už na svoje stretnutie s bohyňami takmer zabudol, ale bohyne nezabudli. Prebudili v ňom túžbu po žene a vnukli mu myšlienku odísť do Sparty, kde žila krásna Helena, manželka spartského kráľa Menelaa a podnietili medzi nimi vzájomnú lásku a Paris ju krátko nato uniesol do Tróje, kde sa s ňou oženil. Gréci potom vypovedali Tróji vojnu a vypravili proti nej mohutné loďstvo a vojsko a po deviatich rokoch obliehania, Tróju v desiatom roku dobyli a zničili.

Paris tiež bojoval vo vojne, nijako sa však v boji nevyznamenával. Okamih jeho slávy sa dostavil až pred jeho smrťou. Zabil veľkého hrdinu Achillea šípom, ako to predpovedala dávna veštba. Krytý vysokými hradbami vystrelil na príkaz boha Apolóna a ten riadil smer šípu do nechránenej Achillovej päty.Paris bol počas tejto chvíle tiež ranený otráveným šípom Filoktéta a v bolestiach sa vrátil na Idu, kde bol v mladosti pastierom. Spomenul si na Oinóné, nestihol ju však už nájsť.
 
Oinóné sa o jeho smrti dozvedela a ponáhľala sa s ním rozlúčiť. Naposledy mu prejavila svoju lásku tak, že sa vrhla do plameňov jeho pohrebnej hranice a zomrela s ním.

## Referencie

## Zdroje
* 
* 

Kategória:Postavy gréckej mytológie
Kategória:Trójska vojna
Klytios (Gigant)

**Klytios** (starogr. *Κλύτιος* – *Klytios*, ) je v gréckej mytológii syn bohyne zeme Gaie, zrodený z kvapiek krvi boha neba Urána, po kastrácii vlastným synom Kronom.

Na podnet svojej matky Gaie sa s ďalšími Gigantmi (svojimi bratmi, obludnými a dlhovlasými obrami), zúčastnil vzbury proti olympským bohom. Aj keď bol vďaka čarovnej byline údajne nezraniteľný, zasiahol ho v boji žeravým kameňom boh Héfaistos (podľa inej verzie bohyňa Hekaté) a ťažko zraneného ho potom zabil Herakles, ktorého na potlačenie vzbury zavolal najvyšší boh Zeus.

## Referencie

## Zdroje
* 
* 

Kategória:Postavy gréckej mytológie
Diomédes

**Diomédes** (iné názvy: **Diomédés, Diomedes**; *Diomédes/iný prepis Diomédés*, ) môže byť:
* v gréckej mytológii:
** syn boha Area, kráľ Bistonov v Trákii , pozri Diomédes (syn Area)
** syn kalydónskeho hrdinu Tydea, pozri Diomédes (syn Tydea)
* indo-grécky kráľ, 115 – 90 pred Kr., pozri Diomédes Sóter 

**Diomedes** môže byť aj:
* planétka, pozri 1437 Diomedes
* východorímsky gramatik z druhej polovice štvrtého storočia, pozri Diomedes Grammaticus
Groove metal

**Groove metal** je štýl heavy metalu. Je často používaný na označenie skupín Pantera a Exhorder. Vo svojej podstate groove metal preberá intenzitu a zvukové vlastnosti z thrash metalu, držiac sa v strednom tempe, pričom mnoho skupín tvorí občasné prechody do rýchleho tempa.

## Charakteristické znaky a pôvod
Album *[[Cowboys from Hell]]* od skupiny Pantera z roku 1990 bol označený ako „prelomový“ a „smerodajný“ pre groovemetalový žáner. Ian Christe pripisuje zásluhu na vytvorení nového, z death metalu odvodeného štýlu skupinám Sepultura s albumom *[[Chaos A.D.]]* a Pantere - ich groovemetalový sound ovplyvnil v 90. rokoch novú generáciu kapiel. Groovemetalové skupiny včlenili do svojej tvorby prvky thrash metalu, hardcore punku a industriálnej hudby. Tommy Victor zo skupiny Prong tvrdí, že postoje groove metalu pochádzajú od skupiny Bad Brains.

## Skupiny
Tento štýl sa spája so skupinami ako Pantera, Lamb of God, Sepultura, Soulfly, Gojira, Throwdown, Machine Head, Byzantine, Trivium, Anthrax, Korn a Spiritual Beggars. Niektoré kapely vyvinuli veľa úsilia, aby neboli považované za groovemetalovú kapelu. Veteráni thrash metalu Annihilator odišli od Roadrunner Records roku 1993 práve kvôli tomu, aby neboli zapletení do groovemetalového trendu podporovaného týmto labelom. A odvtedy títo Kanaďania nehrali v Severnej Amerike až do júla 2011, keď sa vrátili, aby si zahrali na vypredanom predstavení v Quebecu a objavili sa na hlavnom pódiu festivalu Heavy MTL v Montreale.

## Vplyv na iné žánre
Priekopnícke groovemetalové skupiny ako Pantera (pôvodne glammetalová skupina) a Sepultura (pôvodne deathmetalová skupina) položili základy pre nu metal a metalcore. Nu metal využíva podladené riffy (i keď nie také komplikované ako v groove metale), prvky hip hopu ako rapovanie a turntablism a groovemetalové rytmy, zatiaľ čo takmer neobsahuje gitarové sóla a komplexnú gitarovú hru. Metalcore kladie dôraz na tradičné metalové harmónie, a taktiež obsahuje breakdowny, čiže pomalé, intenzívne pasáže, ktoré zvádzajú k moshingu.

## Referencie

## Literatúra
* CHRISTE, Ian. *Heavy metal: ďáblův hlas: kompletní historie pro znalce*. 1. vyd. Praha : BB art, 2005 ISBN 80-7341-477-5

## Zdroj
Ján Mathé

**Ján Mathé** (* 14. jún 1922, Košice – † 5. jún 2012, Košice) bol slovenský sochár.

## Životopis
Ako dieťa žil Ján Mathé s rodinou priamo v areáli bývalej *Štátnej nemocnice v Košiciach*. Otec ho občas brával do pitevne, aby sa naučil kresbu tela a rozumel ľudskej anatómii. Tento jeho veľmi ojedinelý výtvarný talent si všimol jeho profesor József Nádaskay počas Jánovho štúdia na *Premonštrátskom gymnáziu*. Okamžite po maturite sa musel Ján podrobiť niekoľko mesačnému výcviku a následne narukoval do prvej línie ku konskému záprahu s delom a pol vyslaný na Ukrajinu. Po všetkých hrozných obrazoch tejto časti jeho života sa vojna skončila a on sa vybral z Košíc do Prahy.

Sochárstvo študoval v rokoch 1945 – 1950 v Prahe na Akadémii výtvarných umení u Otakara Španiela. Po návrate do Košíc vytvoril viacero diel, ktoré sa nachádzajú na viacerých sídliskách, či známu plastiku *Sám v košickom krematóriu*. Medzi základné témy jeho tvorby patrí ľudský život, uvažovanie o jeho zrode, hodnote a ochrane.

V roku 1967 mal aj on aj jeho manželka automobilovú nehodu. Ján ostal v kóme niekoľko týždňov a takmer všetko sa musel učiť postupne od začiatku. V priebehu rokov po autonehode Mathé stvoril svoje majstrovské a vrcholné dielo – *Plod života*.

V roku 1984 vystvavoval prvý krát v Slovenskej národnej galérii a o dva roky neskôr vo Východoslovenskej galérii. V roku 1998 bola otvorená retrospektívna výstava jeho tvorby vo *Vodných kasárňach* Slovenskej národnej galérie v Bratislave. V roku 2007 mu bola udelená Cena mesta Košice. Výstavu pod názvom *Ján Mathé & Pocty* pre Jána Mathého uskutočnili v roku 2010 v Považskej galérii umenia v Žiline.

V rámci projektu Košice - Európske hlavné mesto kultúry 2013 bolo dňa 19. januára 2013 po ňom pomenované bývalé *Námestie nádeje* na križovatke Hlinkovej ulice a Národnej triedy v Košiciach na Námestie Jána Mathého.

## Diela (výber)
Nasledujúci zoznam charakterizuje výber niektorých diel:
* Česajúca sa - dielo vzniklo v roku 1965, socha je z bronzu je vysoká 145 cm a je umiestnená v parku pred Poliklinikou Sever.

* Plod života – dielo je umiestnené na sídlisku Nad jazerom. Úplným názvom je možné ho označiť ako *Plod života tvojho*, ako pasáž z modlitby.

* Rodina III. – dielo vzniklo v roku 1966, je zhotovené z bronzu a meria 280 cm. Umiestnené je na sídlisku Terasa - *Luník I.*

## Monografie o Jánovi Mathém
* Radislav Matuštík: *Ján Mathé - hľadač dobra*

## Galéria

Kosice Mathe.jpg|Plastika *"Náruč"* z umelého kameňa
Košice - Park pri Poliklinike Sever -f.jpg|*Češúca sa* pri Poliklinike Sever
Roznava Betonova plastika.jpg|Betónová plastika v Rožňave
Umenie na sídlisku - panoramio.jpg|Umelecké dielo na Petzvalovej v Košiciach
Biomorfná hmota, Ján Mathé, 1965 - panoramio.jpg|Socha *Biomorfná hmota* z roku 1965


## Referencie


## Iné projekty

## Externé odkazy
* 

Kategória:Slovenskí sochári
Kategória:Osobnosti z Košíc
Kategória:Osobnosti s ulicami
Antifates (syn Melampoda)

**Antifates** alebo **Antifatés** (starogr. *Aντιφάτης* – *Antifates/iný prepis Antifatés*, ) je v gréckej mytológii syn messénskeho veštca Melampoda a  Ifianassy (alebo Ifianeiry). Bol kráľ v Argu.

Antifates bol synom veštca Melampoda, zakladateľa vlády Amythaonovcov v Argu. Mal jedného súrodenca, brata Mantia. So svojou manželkou Zeuxippou, dcérou Hippokoóna, splodil dvoch synov Oikla a Amfalka. Po jeho smrti nastúpil na trón v Argu jeho syn Oikles.

## Referencie

## Literatúra
* 

Kategória:Postavy gréckej mytológie
Polyneuropatie a iné poruchy periférneho nervového systému (MKCH-10)

**G60 - G64: POLYNEUROPATIE A INÉ PORUCHY PERIFÉRNEHO NERVOVÉHO SYSTÉMU** patria do VI. kapitoly MKCH-10 - Choroby nervového systému.

Nezahŕňa:
* neuralgiu NS (M79.2)
* neuritídu NS (M79.2)
* periférnu neuritídu v ťarchavosti (O26.8)
* radikulitídu NS (M54.1)

**G60 - DEDIČNÁ A IDIOPATICKÁ NEUROPATIA**

:G60.0 - Dedičná motorická a senzorická neuropatia
::Choroba
::* Charcotova-Marieova-Toothova
::* Déjerineova-Sottasova
::Dedičná motorická a senzorická neuropatia I. - IV. typu
::Hypertrofická neuropatia dojčenského veku
::Atrofia ihlicových svalov (axonálny typ) (hypertrofický typ)
::Syndróm Roussyho-Levyho
:G60.1 - Refsumova choroba
:G60.2 - Neuropatia spojená s hereditárnou ataxiou
:G60.3 - Idiopatická progresívna neuropatia
:G60.8 - Iné dedičné a idiopatické neuropatie
::Morvanova choroba
::Nelatonov syndróm
::Senzorická neuropatia
::* dominantne dedičná
::* recesívne dedičná
:G60.9 - Nešpecifikovaná dedičná a idiopatická neuropatia

**G61 - ZÁPALOVÁ POLYNEUROPATIA**

:G61.0 - Guillainov-Barrého syndróm
::Akútna (po)infekčná polyneuritída
:G61.1 - Sérová neuropatia
::Podľa potreby použiť doplnkový kód vonkajších príčin (XX. kapitola) na identifikovanie príčiny.
:G61.8 - Iné zápalové polyneuropatie
:G61.9 - Nešpecifikovaná zápalová polyneuropatia

**G62 - INÉ POLYNEUROPATIE**

:G62.0 - Polyneuropatia zapríčinená liečivom
::Podľa potreby použiť doplnkový kód vonkajších príčin (XX. kapitola) na identifikovanie liečiva.
:G62.1 - Alkoholická polyneuropatia
:G62.2 - Polyneuropatia zapríčinená inými toxickými látkami
::Podľa potreby použiť doplnkový kód vonkajších príčin (XX. kapitola) na identifikovanie toxickej
látky.
:G62.8 - Iné špecifikované polyneuropatie
::Polyneuropatia zapríčinená žiarením
::Podľa potreby použiť doplnkový kód vonkajších príčin (XX. kapitola) na identifikovanie príčiny.
:G62.9 - Nešpecifikovaná polyneuropatia
::Neuropatia NS

**G63* - POLYNEUROPATIA PRI CHOROBÁCH ZATRIEDENÝCH INDE**

:G63.0* - Polyneuropatia pri infekčných a parazitárnych chorobách zatriedených inde
::Polyneuropatia (pri)
::* záškrte (A36.8†)
::* infekčnej mononukleóze (B27.-†)
::* lepre (A30.-†)
::* Lymskej chorobe (A69.2†)
::* mumpse (B26.8†)
::* neskorom syfilise (A52.1†)
::* kongenitálnom syfilise (A50.4†)
::* tuberkulóze (A17.8†)
::* postherpetická - poplazivcová (B02.2†)
:G63.1* - Polyneuropatia pri nádorovej chorobe (C00 - D48†)
:G63.2* - Diabetická polyneuropatia (E10 - E14† so spoločným štvrtým znakom .4)
:G63.3* - Polyneuropatia pri iných endokrinných a metabolických chorobách (E00 - E07†, E15 - E16†, E20 - E34†, E70 - E89†)
:G63.4* - Polyneuropatia pri nedostatočnej výžive (E40 - E64†)
:G63.5* - Polyneuropatia pri systémových chorobách spojivového tkaniva (M30 - M35†)
:G63.6* - Polyneuropatia pri iných poruchách kostrových svalov(M00 - M25†, M40 - M96†)
:G63.8* - Polyneuropatia pri iných chorobách zatriedených inde
::Uremická neuropatia (N18.8†)

**G64 - INÉ PORUCHY PERIFÉRNEHO NERVOVÉHO SYSTÉMU**

:Porucha periférneho nervového systému NS

## Zdroje
* Národné centrum zdravotníckych informácií

Kategória:MKCH-10
Kategória:Neurológia
Oláh

**Oláh** môže byť:

* Oláh (priezvisko)
* niektorí z nositeľov tohto priezviska, napríklad:
** David Oláh (* 1988), maďarský futbalista
** Erika Oláhová (* 1975), maďarská futbalistka
** Ervín Oláh († 2011), český filmový herec a hudobný skladateľ
** Gergő Oláh (* 1988), maďarský spevák
** Ibolya Oláhová (* 1978), maďarská speváčka
** Kati Oláhová (* 1959), maďarská maliarka
** Lisa Oláhová (* 1978), rakúska herečka
** Lórant Oláh (* 1979), maďarský futbalista
** Mikuláš Oláh (1493 –1568), uhorský rímskokatolícky arcibiskup, miestodržiteľ Uhorska

## Pozri aj
* Olah
Olah

**Olah** je priezvisko odvodené od maďarského priezviska Oláh s významom Rumun.

Na Slovensku je najčastejšie v Plaveckom Štvrtku (okres Malacky), Michalovciach, Zemplínskom Hradišti (okres Trebišov), Trebišove a v Trnave.

V Česku je najviac rozšírené v mestách Teplice, Kadaň, Praha a Brno.

## Známi nositelia
* Franz Olah (19102009), rakúsky politik
* George Andrew Olah (Oláh András György) (19272017), maďarsko-americký chemik, nositeľ Nobelovej ceny
* Josef Olah (1909?), nemecký operný spevák maďarského pôvodu
* Tiberiu Olah (19282008), rumunský hudobný skladateľ
* Elena Olahová (* 1954), slovenská politička, poslankyňa FZ

## Galéria

Oláh György előadása 8299.jpg|náhľad|George Andrew Olah (1927 – 2017), chemik USA maďarského pôvodu


## Pozri aj
* Oláh (priezvisko)

Kategória:Priezviská maďarského pôvodu
Kategória:Priezviská v Česku
Kategória:Priezviská v Nemecku
Kategória:Priezviská v Rakúsku
Kategória:Priezviská v Rumunsku
Kategória:Priezviská na Slovensku
Kategória:Priezviská v USA
Oľha

**Oľha**:
* Oľga po ukrajinsky
* priezvisko:
** Jana Oľhová
** Matúš Oľha
** Štefan Oľha
** Zuzana Oľhová
National Lacrosse League

**National Lacrosse League**, skr. **NLL** (v doslovnom preklade Národná lakrosová liga), je profesionálna a najprestížnejšia liga v boxlakrose, halovej forme lakrosu, v ktorej sa zúčastňujú kluby Spojených štátov amerických a Kanady. Táto severoamerická liga bola založená v roku 1986 pod názvom *Eagle Pro Box Lacrosse League* a v prvej sezóne (1987) v nej hralo 6 tímov. Od roku 19891997 niesla meno *Major Indoor Lacrosse League*.

Rekordný počet tímov, 15, v nej hralo v sezóne 2023. 10 tímov je z USA a 5 z Kanady, ktoré sú rozdelené do 2 divízií, Východnej a Západnej. Tímy hrajú o tzv. Champion's Cup (v preklade Pohár majstrov). Oproti Major League Lacrosse, ktorá sa hrá vonku na tráve a v lete, sa NLL hráva v hale a v zime.

## Kluby v sezóne 2023

## Prehľad sezón a finalistov NLL
náhľad|Trofej pre víťaza

Pozn: V sezónach 1998 a 2014 až 2023 sa hralo play-off na 2 víťazné zápasy. 

## Víťazi NLL
[náhľad|Zápas NLL medzi tímami [Philadelphia Wings a Minnesota Swarm v roku 2006]]

## Pozri aj
* Major League Lacrosse

## Iné projekty

## Externé odkazy
* Oficiálna stránka ligy 

## Zdroje
* História NLL na oficiálnej stránke ligy 
* 

Kategória:Lakrosové súťaže
Kategória:Lakros v USA
Kategória:Lakros v Kanade